
DESDE 2020 A CAMBIA LEY Y HISA CASTIGO PA 
ABUSO SEXUAL CONTRA MENOR NA UN MAXIMO 
DI TE NA 15 AÑA 


Desde inicio di gobernacion, un di e prioridanan di Gabinete 
Wever-Croes tabata, y ta, pa traha na salbaguardia e bienestar 
y futuro di nos muchanan. Un promesa cu Gobierno di Aruba a 
haci na pueblo, y a bin ta traha duro riba dje. 


PREVENCION 

Pa loke ta e tema di prevencion, Gobierno a tuma diferente 
accion. A bin cu e meldcode, e codigo di proteccion, y tambe 
cursonan di Signs of Safety pa profesionalnan den sectornan 
social, enseñansa, salud publico y husticia pa asina tur 
profesional por raporta na forma uniforme y pa tur informacion 
relaciona cu e mucha ta central den un sistema. A bin cu 
cursonan pa full e veld social, y e edificio di Family Justice 
Center unda tur profesional lo ta ubica ta den su fase final. 


CAMPAÑA NACIONAL "MI MESUN HEROE" 

Tambe Gobierno a organisa e campaña nacional “Mi Mesun 
Heroe” cu ta un proyecto di 52 episiodo educativo pa nos 
muchanan y pa mayornan, pa conscientisa e muchanan desde 
chikito kico por y kico no por. 


MOU 

A cera un Memorandum of Understanding (MOU) entre ful 
e cadena di expertonan, pa garantisa cuido psicologico pa 
e victima, y tambe un psicologo pa guia e interogacion. Cu 
esaki, e caso ta mas solido y hues por yega na castigonan 
mas halto. Tambe e tema di e “Vertrouwensarts”, na unda 
a apunta un medico forensico cu ta specialisando den e 
materia. 


INVESTIGACION 

Pa loke ta trata interogacion e asina yama “studioverhoor” 
a certifica zedenrechercheurs y psicologonan pa e 
studioverhoor di menornan di edad y a busca tur material 
nobo pa inrichting di e studioverhoorruimte. Ministerio Publico 
tambe a bin cu un guia nobo pa maneha caso di agresion 
sexual y tambe e 'recherchepsycholoog' ta den preparacion. 


CASTIGO 

Pa locual ta trata e castigonan, ya na afia 2020 a hisa 
castigo maximo te na 15 aña. Delito sexual no ta caduca, 
e verjaringstermijn a wordo elimina y no ta importa cuanto 


tempo pasa, si un victima por presenta prueba, e abusado lo 
haya su castigo. 2020. 


LUNA DI APRIL A WORDO DECRETA COMO LUNA 
NACIONAL CONTRA ABUSO DI MUCHA 

Durante e luna aki, por medio di varios charla den diferente 
barionan, a enfoca riba conscientisa di pueblo en general riba 
e topico importante aki. Tambe a enfoca riba e riesgo cu e 
muchanan chikito ta core, mirando cu hopi biaha ta esnan cu 
ta mas cerca di e mucha, ta e abusado. 

Gobierno a tuma tur e pasonan caba pa purba preveni e abuso 
por medio di conscientisacion, pa ora e abuso tuma luga pa e 
cuido di e victima y su famia, pa e investigacion bay mas lihe 
y miho cu casonan mas solido y asina e caso por yega dilanti 
hues y por yega na castigonan mas halto. 


"Prevencion di Abuso contra menor ta un compromiso cu 
Gabinete Wever Croes tin cu pueblo, pero e no ta algo cu 
Gobierno, ni Parlamento, ni profesionalnan por haci nan so, e 
ta algo cu nos tur tin cu compromete nos mes pa haci", Prome 
Minister a enfatisa. sm 


A HISA CASTIGO 
MAXIMO NA 2020. 


No ta importa cuanto tempo 
pasa, si tin prueba, e abusado 
lo haya su castigo. 


STOP 

Prome Minister Evelyn Wever-Croes: 


PABIEN MINISTER DI HUSTICIA ROCCO TJON Y 
CUERPO POLICIAL DI ARUBA 


Aruba tin e ‘Operation Command Center” mas miho ekipa di nos region 


E nm 
Aruba ta e isla mas sigur den Caribe, segun ultimo encuestanan 
internacional. Y esaki no a bin di mes. Esaki ta resultado di un 
vision agresivo y strategia intenso pa haci Aruba sigur, y pa 
mantene Aruba sigur. Cuerpo Policial di Aruba y Minister di 
Husticia di Aruba Rocco Tjon a bin ta haciendo un tremendo 
trabou pa cu esaki. 


E apertura di e 'Operation Command Center', aparte di ta den 
un edificio remodela sumamente bunita, e ta ekipa cu ekipo 
mas moderno den nos region. E centro aki lo fungi como 
Central di Polis y mes momento eynan lo vigila e radarnan rond 
di mos isla y e 258 camaranan cu ta localisa na area di High 
Rise Hotel, Centro di San Nicolas, 40 localidad strategico rond 
si nos isla. Actualmente ta finalisando e proyecto di instalacion 
di camara den centro di Oranjestad. 


Danki na e proyecto di camera riba nos isla, casonan por wordo 
soluciona mucho mas eficiente y eficaz. Alabes e ta facilita e 
tareanan di e polisnan riba caya, door di por guia nan y duna 
nan informacion "real time". 


Cu esaki nos ta logra no solamente combati criminalidad mas 
eficiente, pero principalmente preveni criminalidad door di 
por actua mas lihe y den tempo actual. Tambe lo por resolve 
casonan mucho mas lihe cu menos capacidad humano. 


Prome Minister Evelyn Wever-Croes ta gradici y tambe ta 
felicita Minister di Husticia Rocco Tjon y Cuerpo Policial 
di Aruba y Aruba en general cu e apertura di e 'Operation 
Command Center’. “Aruba ta den recuperacion y siguridad 
di nos ciudadanonan semper lo keda nos prioridad. Cu e 
‘Operation Command Center’ mas miho ekipa y moderno den 
ful nos region, nos no ta solamente papia di siguridad, pero nos 
ta tuma accion pa haci Aruba mas sigur. Nos no a yega ainda 
caminda cu nos kier yega, pero nos ta logrando si", Prome 
Minister a remarca. MN 

Prome Minister Evelyn Wever-Croes: 
Despues di 2 siman di competencia, WE a yega su fin 


PROME MINISTER TA FELICITA MINISTER ENDY 
CROES CU UN EXITOSO WE 2024 


Diasabra 15 di juni, WE 2024, e gran evento deportivo escolar 
pa afia 2024 a yega na su fin. E ceremonia di clausura a tuma 
luga den Joe Laveist Sport Park cu show di baile y cu e wega 
final di futbol di scol preparatorio y a clausura cu entrega di 
medaya. 


Den nomber di Gobierno di Aruba, Prome Minister Evelyn 
Wever-Croes ta felicita y gradici Minister di Ensefiansa y 
Deporte Endy Croes, pa su vision y determinacion pa haci e 
evento aki posibel. Specialmente e mandatario ta felicita e 1300 
alumnonan di e 45 scolnan preperatorio, basico y secundario 
cu a competi den e diferente disciplinanan dunando tur loke 
nan tin y asina mustrando cuanto talento deportivo tin na Aruba. 


Prome Minsiter ta menciona cu deporte ta fomenta disciplina y 
ta duna structura na un hoben. Actividad fisico ta contribui na 
desaroyo social di un hoben, ya cu e ta stimula confiansa y ta 
atribui na e interaccion social y integracion di hobennan. Esaki 
ta importante pa nos sociedad pasobra nos muchanan y nos 
hobennan ta e motor di e desaroyo di nos pais. 


"Mi ta felicita tur e 1300 muchanan y hobennan cu a participa 
den WE 2024. Boso participacion y empefio a haci e weganan 
aki un exito. Mi palabranan di felicitacion y gratitud tambe na 
Minister Endy Croes cu e logro grandi aki mustrando cu unda 
tin boluntad, determinacion y dedicacion por logra cosnan 
grandi. Mi ta gradici IBISA y tur stakeholder, scolnan, mayornan 
y e pueblo di Aruba cu a acudi na e weganan y a apoya e 
muchanan. 

Pabien Aruba, un bes mas nos a logra haci Weganan Escolar 
un exito rotundo”, Prome Minister a expresa. MN 

MINISTER 


Ursel Arenda 


PROYECTO DI AGROFORESTERIA NA SCOL TA 


M TW DI, on D, 


E exitoso proyecto di Agroforesteria na Scolnan Basico a yega 
su clausura pa e afia escolar aki. Cuminsando na luna di januari, 
Ministerio di Naturalesa en conhunto cu Santa Rosa y Living 
Soil Aruba, a instala 10 hardin di alimentacion na diferente scol 
basico rond di nos isla incluyendo un na IPA. 


E metodo di agroforesteria syntropico cu a wordo implementa 
na cada di e hardinnan aki ta uno unda cu e matanan di e 
hardin ta brinda otro nutricion y apoyo. E hardin ta wordo 
diseña y planea di tal manera cu su so por mantene su mes 
cu asistencia minimo di hende. Ademas, e espacio rekiri pa un 
sistema di agroforesteria syntropico no mester ta grandi. Pues 
e ta un proyecto cu facilmente por wordo cuminsa na cas of 
oficina di trabou. 


CRECE SIGUIENTE ANA ESCOLAR 


E meta di e proyecto aki ta pa inculca practicanan cu lo yuda 
nos pais yega na un nivel mas halto di seguridad di alimentacion 
y un posibel pilar economico nobo. E muchanan cu a wordo 
introduci na e proyecto aki, cu awor ta den e miles, por sifia di 
agricultura y kizas participa den e sector aki ariba nan mes den 
algun futuro. 


Ministerio di Naturalesa ta trahando pa otro aña escolar instala 
mas hardin di alimentacion no solamente na scolnan basico, 
si no tambe na scolnan secundario y otro tipo di instancianan. 
Di e manera aki ta busca pa trece un cambio grandi den nos 
comunidad y diversifica nos economia cu locual cu nos mes ta 
planta y cosecha. 

TENDENCIA DI CRECEMENTO DI TURISMO TA CONTINUA 
LUNA DI MEI 2024 OTRO LUNA RECORD PA 
TURISMO DI ARUBA 


Minister di Turismo y Salud Publico sr. Dangui Oduber ta 
informa comunidad cu e resultadonan di turismo pa e prome 5 
lunanan di aña 2024 a drenta. A caba di ricibi e resultadonan 
di luna di mei 2024 y por nota cu e tendencia di crecemento y 
demanda grandi pa Aruba ta continua. 


A ser demostra cu analisis cu e demanda pa Aruba ta keda un 
di esunan mas halto den henter Caribe. E indicadornan cu ta 
midi e exito di turismo ta confirma esaki. 


Minister Oduber ta satisfecho con luna di mei 2024 a sera cu 
resultadonan positivo. Mei 2024 a ricibi 111.180 bishitante 
cu a drenta Aruba cu ta un 16.6% den crecemento. E prome 
5 lunanan di afia 2024 (Jan-Mei 2024) Aruba a registra un 
crecemento di 18.7% vs e prome 5 lunanan di afia 2023 cu 
porcierto tawata e miho afia den historia di turismo pa pais 
Aruba. 


Nos mercado principal cu ta e mercado americano a registra 
un crecemento di 17% e prome 5 lunanan di afia 2024 vs 2023 
cu ta un crecemento impresionante. 


Turistanan ta keda satisfecho cu Aruba y ta clasifica e “Guest 
Experience” cu un 9.0. E categoria cu a wordo clasifica mas 
halto, ta: ambiente cu 9.4. 

Loke ta mas remarcabel ta e hecho cu turistanan ta gastando 
mas placa y lagando mas placa atras den nos economia. 


Durante e prome kwartaal di afia 2024 turistanan a gasta un 
averahe di $666 pa cada turista. E gasto aki ta wordo midi for 
di nan credit card di Visa. Esaki a suma un total di gastonan 
regista di usuarionan di visa credit aki na Aruba di $185.095.875. 


Ta pa remarca cu e prome kwartaal di 2024 ta uno hopi positivo 
pa Aruba. 


Loke tambe ta importante pa menciona ta e hecho cu durante e 
prome 5 lunanan di afia 2024, un 31% di turistanan stayover a 
hospeda na un vacation rental. Aki minister Oduber a subraya 
e importancia pa regula e sector aki mas pronto cu ta posibel y 


SNAPSHOT YTD MAY 2024/2023 


O 0 


HOW LONG 
ARRIVALS? DID THEY STAY? 


615,118 4,774,454 


WHERE DID THEY STAY? 
EP ALL INCLUSIVE 


WHAT DID THEY SPEND?** 
Centrai Bank Aruba (01- Q3 2023) 


HOW MANY 


awg 3,451.6 min 


Q1-Q3 2022: 2,993.70 


Q1 2024 AVERAGE 
VISA CREDIT CARD 


usos. 666 


Q1 2024 TOTAL VISA CREDIT 
CARD AMOUNT SPEND 


usbp$. 185,095,875 


ta contento cu e legislacion ta na Raad van Advies actualmente. 


Pa conclui, Minister Oduber ta satisfecho cu Aruba ta keda 
un destinacion precioso cu demanda halto pa hopi bishitante 
den Caribe. Resultadonan ta demostra cu keto bai tin cifranan 
halto pa confirma e bon maneho. 


Minister Oduber kier a gradici tur partnernan di turismo pa e 
resultadonan positivonan aki. E ta confirma cu e maneho cu 
ta ser hiba ta uno efectivo, treciendo e turista afluente cu ta 
contribui na e spin off economico di turismo. Danki na cada un 
persona laborando den e sector turistico, ban sigui demostra 
nos cordialidad y duna e hospitalidad na nos bishitantenan cu 
nos ta conoci pe. MN 


Dialuna 17 Juni 2024 


MINISTER 

Pabien na Minister Rocco Tjon cu e logro! 


Gabinete Wever - Croes Il ta continua cu un otro logro 
importante pa Pais Aruba. Minister di Husticia y Asuntonan 
Social Rocco Tjon e ultimo añanan ta trahando intensamente 
pa cu siguridad di nos pais. En conexion cu esaki a inicia cu 
e proyecto pa aloca camara di siguridad rond Aruba. Dicho 
camara ta traha riba cu un software cu inteligencia artificial. E 
camaranan ta reconoce number di auto, alabes e camaranan 
aki ta sigui instruccion si por ehempel kier busca un criminal 
bisti na “berde”. E camaranan aki ta busca tur criminal bisti 
den un t-shirt berde y ta aloca solamente e criminalnan bisti na 
“berde” den e screen. Pues, manera cu un atraco tuma luga 
por programa e camaranan aki y den “real time” e ta duna 
tur informacion selectivo riba entre otro, color di auto, color di 
paña y number di auto. Asina e sistema ta guia e polisnan pa 
actua mucho mas lihe pa resolve e casonan entre otro, crimen 
cometi. 


IIN TATAI NIER CAMADA TIN INCTAI A- 


VIAL DI 20 CAMA 


ION HN O IALA 


Actualmente, tin un total di 258 camera instala rond Aruba y lo 
keda amplia esaki nan. Tanto na High-rise hotel y den centro 
di San Nicolas pa nombra algun, pero en total tin 40 camara 
instala na localidad strategico. 


ADEDATIAA CPARRAANIN COCAITEE 
OPERATION ( VANDO = 


Jt | COMMAND UIN IER: 

Diabierna awo, lo tin e gran apertura di e Operation Command 
Center na Savaneta. Na e localidad lo tin monitor super moderno 
pa controla tur e 258 camara, esta e camara di surveillance. 
Tambe ta trece den e Operation Command Center e Radar 
Kamer y Central di Polis, esta Centrale Meld Kamer. Asina 
ta logra combati criminalidad mas eficiente, alabes preveni 
criminalidad door di por actua mucho mas lihe den “real time" 
y por resolve e casonan cu menos capacidad humano. Aruba 
tin e Operation Command Center mas moderno y esun miho 
ekipa den nos region. Pabien colega Minister Rocco Tjon y 
Gabinete Wever — Croes Il cu e logro importante aki pa Pais 
Aruba. Siguridad di nos pais a score halto den ultimo encuesta 
internacional y cu e Operation Command Center aki lo fortifica 
siguridad di henter Pais Aruba aun mucho mas. Logrando! MN 

Minister Endy Croes: 


PLATAFORMA 1 A REUNI PA DIALOGA TOCANTE E 
TRES (3) PLATAFORMANAN DIGITAL, EN CUADRO 
CU PROFESIONALISACION DI DOCENTE 


Recientemente, Minister di Ensefiansa y Deporte Endy 
Croes a reuni cu Plataforma 1 na John F. Kennedy 
Education Center. Plataforma 1 ta un grupo cu ta consisti di 
miembro di Departamento di Ensefiansa Aruba (DEA), tur 
DIES (10) schoolbestuur y Minister di Ensefiansa y Deporte 
Endy Croes y ta reuni pa trata diferente topico cu ta di 
vital importancia di ensefiansa. Durante e encuentro aki, a 
elabora riba tres (3) plataforma digital pa pofesionalisacion 
di e docentenan. 


E prome ta trata di plataforma digital Matrix. Matrix ta un 
colaboracion di Departamento di Ensefiansa (DEA), IPA m 
y Centro pa Desaroyo Profesional Continuo (CDPC). E | \ 
cursonan di Matrix ta di un periodo di 6 pa 10 luna. Banda 
di esaki, tin e plataforma digital Land Aruba Academy cu 
tabata solamente pa empleado publico. Mirando cu e 
interes grandi cu e directivanan di scol tabatin den esaki, £ 
e mandatario di Ensefiansa a negocia pa esnan cu ta den 
veld di ensefiansa tambe po haya acceso na e cursonan 
aki. 


A logra firma un acuerdo cu Studytube di Hulanda, unda tur 
docente awo ta haya acceso Land Aruba Academy cu ta 
24/7 disponibel y ta ofrece mas di 700 forma. E materialnan | 
ta den diferente idioma entre otro, Hulandes, Ingles y 
Papiamento. Por ultimo, a firma un acuerdo nobo, unda e 
docentenan ta haya acceso na e plataforma digital Center 
for Teaching Excellence di University of South Carolina cu 
ta un scol grandi cu alrededor di 52 mil alumno y 4 mil 
docente. University of South Carolina ta brinda e topiconan 
manera, Foundations of Online Teaching, Technology for 
Online Teaching and Learning, Mental Health and Well- 
being Competency, Teaching towards Inclusive Excellence 
y Teaching with AI den forma di curso y webinar. 


E lesnan di Center for Teaching Excellence ta consisti di dos 
temporada: e periodo di primavera (lente) cu a inicia caba y 
ta termina den e luna di juli y e periodo di herfst cu ta inicia 
e luna di juli y ta culmina den e luna di december. Pues, ta 
trata di tres (3) plataforma digital, unda e docentenan por 
registra pa sigui profesionalisa nan mes den nan mesun 
tempo y ricibi un certificado na final. Finalmente, Minister 
Endy Croes ta felicita ensan den e veld di enseñansa cu 
e logro aki y ta invita tur docente pa bishita e website di 
www.ea.aw pa registra. MN 

|... Minister Endy Croes: E 


Diasabra anochi, durante ceremonia di clausura di Weganan 
Escolar 2024 a reconoce e scol-, alumno- y docentenan cu 
a destaca den diferente disciplina y categoria. Dos siman 
sumamente exitoso, unda un total di 1300 alumno di 45 scol 
preperatorio, basico y secundario a competi contra otro den 
diferente disciplina entre otro, beach tennis, volleyball, futbol, 
badminton y “kids athletics”. Ademas di esaki, e aña a introduci 
WE Baile y WE Mente, cual a haya hopi acogida. Minister 
Endy Croes, parlamentario Setty Christiaans — Yarzagaray 
y Darlaine Guedez — Erasmus a haci entrega di e medaya y 
trofeo na e ganadonan. 


Scol Preparatorio di Aña: 

Prome luga: Colegio Conrado Coronel 
Segundo luga: Arco Iris Kleuterschool 
Tercer luga: Imelda Kleuterschool 

Scol Basico di Aña: 

Prome luga: Colegio Sagrado Curason 
Segundo luga: Scol Basico Washington 
Tercer luga: Mon Plaisir Basis School 

Scol Avansa di aña: 

Prome luga: Colegio Nigel Matthew y Mon Plaisir Havo (ambos 
scol a keda empata na prome luga y a participa den 3 disciplina) 
Tercer luga: Colegio Arubano 


Docente di Aña: 

Categoria scol preparatorio femenino: Annelaine Jacobs 
Categoria scol preparatorio masculino: Brainer Lampe 
Categoria scol basico femenino: Juliandrah Rodriguez 
Categoria scol basico masculino: Jean — Pierre Castaño 
Categoria scol avansa femenino: Noortje Derksen 
Categoria scol avansa masculino: Johnny Winterdaal 


Por ultimo, e mandatario di Enseñansa y Deporte ta gradici e 
team di IBiSA, Ministerio di Enseñansa y Deporte y tur cu a traha 
duro pa realisa e gran evento escolar aki. Alabes, ta gradici 
Gabinete Wever-Croes Il, Fundacion Lotto pa Deporte (FLPD), 
Stichting Sportsubsidie Aruba (SSA), Utilities Aruba, SETAR 
NV, Aruba Airport Authority NV (AAA) y Aruba Investment Bank 
(AIB) cu a contribui pa haci e Weganan Escolar 2024 posibel y 
sumamente exitoso. 


Minister Endy Croes ta gradici tur scol, cabesante, docente y 
mayor cu a duna tur di nan parti pa realisa e bunita proyecto 
escolar aki. Finalmente, ta felicita tur participante y ganado di 
Weganan Escolar 2024. MN 

MINISTER ENDY CROES A BISHITA E EXITOSO JOB 
FAIR ORGANISA PA ARUBA FOOD & BEVERAGE 
ASSOCIATION 


Recientemente, e mandatario di Ensefiansa y Deporte Endy 
Croes y colega Minister Dangui Oduber a bishita e Job 
Fair 2024 organisa pa Aruba Food & Beverage Association 
(AF&BA). Minister Endy Croes a hiba palabra y haci apertura 
oficial di e Job Fair 2024. Esaki ta e di tres (3) edicion di e Job 
Fair y a brinda oportunidad na e aspirante pa sigura un luga 
den e sector prospero y gratificante di “food & beverage”. E 
afia aki e Job Fair a conta cu alrededor di 60 compania di e 
sector di “food & beverage” di Aruba y a brinda mas di 1500 
cupo di trabou. Den oranan di mainta, e alumnonan di entre 
otro, EPI y EPB a participa, unda e hobennan a haci pregunta 
y a ricibi informacion amplio riba varios posibilidad di carera. 


Despues Pueblo di Aruba por a bishita e Job Fair. E personanan 
cu a bishita Job Fair por a colecta informacion y scoge e trabou 
cu mas ta pas cu nan. Bishitando e Job Fair sigur tabata un 
manera perfecto pa conoce e posicionnan di trabou disponibel 
y por a papia directamente cu e representantenan di e 
compania. Durante e Job Fair AF&BA a yuda e solicitantenan 
yena nan CV na e mes momento pa asina nan por solicita pa e 
trabou. "E interes y animo tey. Hunto cu setor priva nos mester 
prepara e alumnonan, motiva y inspira e personanan pa busca 
trabou pa nan por tin un miho porvenir" Minister Endy Croes a 
enfatisa. Pa finalisa, Minister Endy Croes ta felicita AF&BA y 
tur stakeholder cu a participa y un bes mas haci e Job Fair un 
exito rotundo. MN 

Minister Endy Croes: 


DOS SIMAN SUMAMENTE EXITOSO DI WEGANAN 
ESCOLAR 2024 


Pabien na tur scol y alumno cu a participa y engrandece e competencia escolar 


Diasabra, 15 di juni, den un esfera festivo a tuma luga e gran 
clausura di Weganan Escolar 2024 na Joe Laveist Sport Park 
na San Nicolas. Presente na e ocasion aki tabata Minister di 
Ensefiansa y Deporte Endy Croes hunto cu su kerida esposa 
Dilailah Croes — Odor, Minister Rocco Tjon, Presidente di 
Parlamento di Aruba mr. Edgard Vrolijk, parlamentario Setty 
Christiaans — Yarzagaray, Shailiny Tromp — Lee, Darlaine 
Guedez - Erasmus y Alvin Molina, director di IBiSA Sr. 
Isnardo “Juni” Faro, cabesante di scol, representante di 
diferente federacion deportivo, director di departamentonan, 
stakeholders y demas invitadonan special. Un total di 1300 
alumno di 45 scol preperatorio, basico y secundario a competi 
contra otro durante dos (2) siman den diferente disciplina 
entre otro, beach tennis, volleyball, futbol, badminton y "kids 
athletics". Ademas di esaki, e afia a introduci WE Baile y WE 
Mente, cual a haya hopi acogida. E atardi a inicia cu final di 
futbol di scol preparatorio di mucha muhe, wega di futbol di 
scol preparatorio di mucha homber, unda famia, docente y 
amigonan tabata presente pa apoya nan scol. Colegio Conrado 
Coronel a titula Campeon di Futbol di Mucha Homber di 
Weganan Escolar 2024 y Colegio Conrado Coronel a conkista 
titulo maximo di Campeon di Futbol di Mucha Muhe. 


E ceremonia di clausura a inicia himno di Aruba sigui pa un 
magnifico show di baile di NTG & NLG dirigi pa Sra. Marisol 
Pefia. Despues a sigui cu discurso di Presidente di Parlamento 
di Aruba mr. Edgard Vrolijk, director di IBiSA Sr. Isnardo Faro y 
e mandatario di Enseñansa y Deporte Sr. Endy Croes. Na final 
di e ceremonia a haci entrega di premio na e ekipo di futbol di 
scol preparatorio, docente di afia y scol di afia. Savaneta Brass 
a deleita esnan presente cu nan exitoso repertorio y Mascota 
Wiwi tabata presente y a saca potret cu e muchanan. Por 
ultimo, e mandatario di Enseñansa y Deporte ta gradici e team 
di IBiSA, Ministerio di Ensefiansa y Deporte y tur cu a traha 
duro pa realisa e gran evento escolar aki. Alabes, ta gradici 
Gabinete Wever-Croes II, Fundacion Lotto pa Deporte (FLpD), 


Stichting Sportsubsidie Aruba (SSA), Utilities Aruba, SETAR 
NV, Aruba Airport Authority NV (AAA) y Aruba Investment Bank 
(AIB) cu a contribui pa haci e Weganan Escolar 2024 posibel 
y sumamente exitoso. Minister Endy Croes ta gradici tur scol, 
cabesante, docente y mayor cu a duna tur di nan parti pa 
realisa e bunita proyecto escolar aki. Finalmente, ta felicita tur 
participante y ganado di Weganan Escolar 2024. Emm 


Dialuna 17 Juni 2024 


v VERI PES OM 
abe MEETS 


Gabinete Wever-Croes 


Murayanan na San Nicolas, cu un tempo 
tawata silencioso y senciyo, a bira inspiracion 
pa creatividad dinamico di varios artista. 
Cada arte di muraya ta un celebracion di 
diversidad, cultura y union, dunando bida na 
murayanan y transforma nan den obranan 
maestro. 


2024 


ANA DI STABILIDAD Y PROSPERIDAD 


